Fogo-Fátuo

Fogo-Fátuo () 2022ko João Pedro Rodrigues portugaldar zinema zuzendariaren komedia erromantikoa da.

Sinopsia 

2069. urtea da. Gela ilun bateko ohean gizon bat dago, hilzorian. Haren ondoan, haur bat jostailuzko suhiltzaile kamioi batekin jolasten da. Ohe gainean, Jose Conrado Rozaren Mascarada nupcial margolana. Hilzorian dagoen gizona Alfredo da, Portugalgo erregea. Haurrak, Alfredoren biloba izan daitekeenak, ez dio kasu handirik egiten hiltzear den aitonari, eta jolas artean abesten hasiko da: 1980ko hamarkadako kanta portuges bat da, zuhaitzen laguntasunari buruzko umeen kanta bat. Abesti horrek eramango du Alfredo bere oroitzapenetara, eta istorioak 2011. urtera egingo du salto, Alfredo printze zen garaira. Gazte inozenteak, zuhaitzekiko maitasunak bultzatuta, eta klima aldaketak eta baso suteek kezkaturik, gurasoei (Portugalgo errege-erreginak) adieraziko die suhiltzaile izan nahi duela. Amak brometan ari dela uste du, baita suhiltzaile boluntarioen zuzendariak ere, baina Alfredok bide hori hautatu du, eta aurrera egin nahi du erabakiarekin. Bertan ezagutuko du Afonso irakaslea, eta topaketak hasiera emango dio elkarren arteko maitasun istorioari.

Aktoreak 
 Mauro Costa: Alfredo
 Joel Branco: Alfredo (agurea)
 André Cabral: Afonso
 Oceano Cruz: Afonso (agurea)
 Margarida Vila-Nova: Teresa
 Miguel Loureiro: Eduardo
 Dinis Vila-Nova: Sebastião

Erreferentziak

Kanpo estekak 

Portugalgo filmak
Frantziako filmak
Musikal filmak
Komedia erromantikoak
Gayei buruzko filmak
Etorkizunean girotutako filmak